CELEX: 32021R0529
Language: fi
Date: 2020-12-18 00:00:00
Title: Komission delegoitu asetus (EU) 2021/529, annettu 18 päivänä joulukuuta 2020, teknisten sääntelystandardien vahvistamisesta delegoidun asetuksen (EU) 2017/583 muuttamiseksi tiettyihin muihin kuin oman pääoman ehtoisiin välineisiin sovellettavien likviditeettikynnysarvojen ja rahoitusvälineen ominaiskoon määrittämisessä käytettävien kaupankäynnin prosenttipisteiden mukauttamisen osalta (ETA:n kannalta merkityksellinen teksti)

26.3.2021   
               
               
                  FI
               
               
                  Euroopan unionin virallinen lehti
               
               
                  L 106/47
               
            
         KOMISSION DELEGOITU ASETUS (EU) 2021/529,
         annettu 18 päivänä joulukuuta 2020,
         teknisten sääntelystandardien vahvistamisesta delegoidun asetuksen (EU) 2017/583 muuttamiseksi tiettyihin muihin kuin oman pääoman ehtoisiin välineisiin sovellettavien likviditeettikynnysarvojen ja rahoitusvälineen ominaiskoon määrittämisessä käytettävien kaupankäynnin prosenttipisteiden mukauttamisen osalta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon rahoitusvälineiden markkinoista sekä asetuksen (EU) N:o 648/2012 muuttamisesta 15 päivänä toukokuuta 2014 annetun Euroopan parlamentin ja neuvoston asetuksen (EU) N:o 600/2014 (1) ja erityisesti sen 9 artiklan 5 kohdan kolmannen alakohdan,
         sekä katsoo seuraavaa:
         
                     (1)
                  
                  
                     Komission delegoidussa asetuksessa (EU) 2017/583 (2) vahvistetaan joukkovelkakirjalainoihin, strukturoituihin rahoitustuoteisiin, päästöoikeuksiin ja johdannaisiin sovellettavat avoimuusvaatimukset. Näiden vaatimusten sujuvan täytäntöönpanon varmistamiseksi delegoidussa asetuksessa säädetään eräiden avoimuutta koskevien kynnysarvojen vaiheittaisesta käyttöönotosta neljän vuoden aikana vuodesta 2019 alkaen. Vaiheittaisen käyttöönoton avulla voidaan vähitellen laajentaa vastaavien avoimuusvaatimusten soveltamisalaa. Erityisesti tämä koskee perustetta ”keskimääräinen päivittäinen kauppojen lukumäärä”, jonka avulla määritetään sellaiset joukkovelkakirjalainat, joille on likvidit markkinat, sekä kaupankäynnin prosenttipisteitä, joiden avulla määritetään rahoitusvälineen ominaiskoko, jonka perusteella voidaan poiketa kauppaa edeltävistä avoimuusvaatimuksista.
                  
               
                     (2)
                  
                  
                     Vaiheittaisessa lähestymistavassa siirtyminen seuraavaan vaiheeseen ei tapahdu automaattisesti. Euroopan arvopaperimarkkinaviranomaisen, jäljempänä ’ESMA’, on toimitettava komissiolle vuosittain arviointi siitä, onko asianmukaista siirtyä seuraavaan vaiheeseen. ESMAn arvioinnissa on analysoitava kyseisten rahoitusvälineiden kaupankäyntivolyymien kehitystä nykyisessä vaiheessa ja ennakoitava mahdollisia vaikutuksia, joita seuraavaan vaiheeseen siirtymisellä voisi olla sekä käytettävissä olevaan likviditeettiin että markkinaosapuoliin. Jos siirtyminen on perusteltua, ESMAn on kertomuksensa lisäksi toimitettava tarkistettu sääntelystandardi seuraavaan vaiheeseen siirtymiseksi.
                  
               
                     (3)
                  
                  
                     ESMA toimitti arviointinsa ja tarkistetun sääntelystandardin komissiolle 23 päivänä heinäkuuta 2020. ESMA katsoo, että 0,15–0,31 prosenttia joukkovelkakirjalainoista, joilla käytiin kauppaa vuoden 2018 viimeisen neljänneksen ja vuoden 2019 kolmannen neljänneksen välisellä ajanjaksolla, oli vaiheessa SI sovellettavien perusteiden mukaisesti likvidejä. Vaiheeseen S2 siirtyminen kasvattaa tätä osuutta noin 50 prosenttia. Rahoitusvälineen ominaiskoon osalta ESMA katsoo, että 16 prosenttiin valtion joukkovelkakirjalainojen ja 6 prosenttiin muiden joukkovelkakirjalainojen nimellisestä kaupankäyntivolyymistä sovellettiin vaiheessa S1 rahoitusvälineen ominaiskokoon liittyvää vapautusta. Vaiheeseen S2 siirtymisellä on tarkoitus varmistaa, että joukkovelkakirjalainojen kaupoista pienempi osuus kuuluu tämän vapautuksen piiriin.
                  
               
                     (4)
                  
                  
                     ESMAn tekemän arvioinnin perusteella on asianmukaista siirtyä vaiheeseen S2 sellaisten joukkovelkakirjalainojen määrittämisen osalta, joille on likvidit markkinat, sekä joukkovelkakirjalainojen ominaiskokoon määrittämisen osalta. Vaiheeseen S2 siirtymisen tarkoituksena on lisätä joukkovelkakirjamarkkinoiden avoimuutta vaikuttamatta kuitenkaan kielteisesti likviditeettiin. Koska ESMAn ensimmäiset vuotuiset avoimuuslaskelmat on joukkovelkakirjalainoja lukuun ottamatta julkaistu muiden kuin oman pääoman ehtoisten rahoitusvälineiden osalta vasta tänä vuonna, rahoitusvälineiden muiden luokkien osalta ei ollut riittävästi näyttöä vaiheeseen S2 siirtymiseksi.
                  
               
                     (5)
                  
                  
                     Sen vuoksi delegoitua asetusta (EU) 2017/583 olisi muutettava.
                  
               
                     (6)
                  
                  
                     Tämä asetus perustuu ESMAn komissiolle toimittamaan teknisten säätelystandardien luonnokseen.
                  
               
                     (7)
                  
                  
                     ESMA on järjestänyt avoimia julkisia kuulemisia tämän asetuksen perustana olevasta teknisten täytäntöönpanostandardien luonnoksesta, analysoinut niihin mahdollisesti liittyviä kustannuksia ja hyötyjä sekä pyytänyt lausunnon Euroopan parlamentin ja neuvoston asetuksen (EU) N:o 1095/2010 (3) 37 artiklan mukaisesti perustetulta arvopaperimarkkina-alan osallisryhmältä,
                  
               ON HYVÄKSYNYT TÄMÄN ASETUKSEN:
         
            1 artikla
            Delegoidun asetuksen (EU) 2017/583 muutokset
            Muutetaan delegoidun asetuksen (EU) 2017/583 17 artikla seuraavasti:
            
                        a)
                     
                     
                        Korvataan 1 kohta seuraavasti:
                        
                           ”1.   Sellaisten joukkovelkakirjalainojen määrittämiseksi, joille ei ole likvidejä markkinoita sovellettaessa 6 artiklaa ja 13 artiklan 1 kohdan b alakohdassa tarkoitetun menetelmän mukaisesti, likviditeettiperuste ”keskimääräinen päivittäinen kauppojen lukumäärä” koskee liiketoimien keskimääräistä päivittäistä lukumäärää, joka vastaa vaihetta S2 (10 päivittäistä kauppaa)”.
                        
                     
                  
                        b)
                     
                     
                        Korvataan 3 kohta seuraavasti:
                        
                           ”3.   Jotta voidaan määrittää rahoitusvälineen ominaiskoko 5 artiklan soveltamiseksi ja 13 artiklan 2 kohdan b alakohdan i alakohdassa tarkoitetun menetelmän mukaisesti, sovellettavan kaupankäynnin prosenttipisteen on vastattava vaihetta S2 (40. prosenttipiste).
                           Jotta voidaan määrittää rahoitusvälineen ominaiskoko 5 artiklan soveltamiseksi ja 13 artiklan 2 kohdan b alakohdan ii, iii ja iv alakohdassa tarkoitetun menetelmän mukaisesti, sovellettavan kaupankäynnin prosenttipisteen on vastattava vaihetta S1 (30. prosenttipiste).”
                        
                     
                  
         
            2 artikla
            Voimaantulo
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 18 päivänä joulukuuta 2020.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 173, 12.6.2014, s. 84.
         
            (2)  Komission delegoitu asetus (EU) 2017/583, annettu 14 päivänä heinäkuuta 2016, rahoitusvälineiden markkinoista annetun Euroopan parlamentin ja neuvoston asetuksen (EU) N:o 600/2014 täydentämisestä kauppapaikoille ja sijoituspalveluyrityksille joukkovelkakirjalainojen, strukturoitujen rahoitustuotteiden, päästöoikeuksien ja johdannaisten osalta asetettavia avoimuusvaatimuksia koskevilla teknisillä sääntelystandardeilla (EUVL L 87, 31.3.2017, s. 229).
         
            (3)  Euroopan parlamentin ja neuvoston asetus (EU) N:o 1095/2010, annettu 24 päivänä marraskuuta 2010, Euroopan valvontaviranomaisen (Euroopan arvopaperimarkkinaviranomainen) perustamisesta sekä päätöksen N:o 716/2009/EY muuttamisesta ja komission päätöksen 2009/77/EY kumoamisesta (EUVL L 331, 15.12.2010, s. 84).